Hoţii au dat mai multe lovituri în complexul Ring, situat în partea de nord a Timişoarei. Mai multe persoane se plâng că au devenit victimele hoţilor, iar incidentele au fost semnalate şi către autorităţi, care au deschis o anchetă pentru a-i prinde pe autorii faptelor.

Geamul unei maşini a fost spart, iar din interiorul său, hoţii au reuşit să fure suma de 50 de lei, dar şi două pachete de ţigări.

Un alt autoturism, însă, a fost lăsat fără cele patru roţi, fiind furate genţile şi cauciurile automobilului care se afla parcat într-unul dintre subteranurile monitorizate prin sistem video, în complexul unde se află mai multe apartamente de lux.